মন্মন্ এই বাড়িটার নাম দিয়েছে "খোলাবাড়ি"! শঙ্খ ঘোষই আমাদের জানালেন কথাটা। গৃহকর্তারও খুব পছন্দ হয়েছে এই নাম। ভদ্রলোক স্থপতি, নিজের নকশাতেই এ বাড়িটা করেছেন। তিনি জানালেন, মন্মনের দেয়া এই নাম তাঁর জীবনের সেরা কমপ্লিমেন্ট। শঙ্খ ঘোষ নিজেই এবার লিখেছেন 'খোলাবাড়ি' নিয়ে। তাঁর নতুন বই বটপাকুড়ের ফেনা (২০১১) থেকে 'খোলা ঘরের গান' নামের লেখাটির সূচনাংশ : ধানমন্ডির এই চারতলা বাড়িটা সব অর্থেই, সব, সব অর্থেই খোলামেলা। একজন স্থপতিই এ-বাড়ির বাসিন্দা, তাই উপনিবেশ [..]